cyanic-selkie/wikianc huggingface dataset:
রোম্যান্স উপন্যাস
ফ্যান্টাসি রোম্যান্স
রোম্যান্স কল্পকাহিনির অপর নাম রোম্যান্টিক ফ্যান্টাসি। এটি কল্পকাহিনিমূলক সাহিত্যের একটি উপবর্গ। এই ধরনের লেখায় রোম্যান্স উপন্যাসের অনেক উপাদান ও প্রথা অনুসরণ করে কল্পকাহিনি লেখা হয়ে থাকে। রোম্যান্টিক ফ্যান্টাসি রোম্যান্স ও কল্পকাহিনি উভয় শাখার প্রকাশকেরাই প্রকাশ করে থাকে। কোনো কোনো প্রকাশক “ফ্যান্টাসি রোম্যান্স”কে কল্পকাহিনির উপাদানের ভিত্তিতে লেখা সমসাময়িক রোম্যান্স এবং “রোম্যান্টিক ফ্যান্টাসি”কে অধিকতর ফ্যান্টাসি উপাদানের উপর আরোপিত-গুরুত্ব কাহিনি হিসেবে চিহ্নিত করে উভয়ের মধ্যে পার্থক প্রতিপাদন করেন।
অনুপ্রেরণামূলক রোম্যান্স
বর্তমান বাজারে বিদ্যমান অনুপ্রেরণামূলক রোম্যান্স উপন্যাসগুলি খ্রিস্টান ভাবধারা ও প্রণয়সম্পর্কের বিকাশ কেন্দ্রিক কাহিনির সংমিশ্রণ। ২০০৪ সালে, এই উপবর্গে ১৪৭টি উপন্যাস প্রকাশিত হয়েছিল। এই উপন্যাসে সাধারণত অপ্রয়োজনীয় হিংসাত্মক কার্যকলাপ বা অশ্লীল বাক্যাদি ব্যবহৃত হয় না। কেন্দ্রীয় চরিত্রগুলির প্রণয় হয় সম্পূর্ণ নিষ্পাপ। যৌনতার উল্লেখ যদি বা থাকে, তবে তা ঘটে বিবাহের পর এবং তার বিস্তারিত বর্ণনাও বাদ রাখা হয়। অনেক উপন্যাসেই নায়ক বা নায়িকার বিশ্বাস প্রতিফলিত হয়। যার হলে প্রেমকাহিনিটি পরিণত হয় “নায়ক, নায়িকা ও ঈশ্বরের সহিত তাদের সম্পর্ক নিয়ে গড়ে ওঠা একটি ত্রিভূজ”-এ। ক্ষমা, সততা ও বিশ্বাস এই উপবর্গের সাধারণ কয়েকটি থিম।
১৯৮০ সালে মার্কিন যুক্তরাষ্ট্রের রাষ্ট্রপতি নির্বাচনের পর শিলোট তাদের শিলোট ইন্সপিরেশন্যাল লাইন প্রকাশ করলে প্রথম অনুপ্রেরণামূলক রোম্যান্স প্রকাশিত হয়। বইগুলির লক্ষিত পাঠক ছিলেন পুনর্জাত খ্রিস্টানরা এবং বইগুলি পাওয়া যেত কেবলমাত্র ধর্মীয় পুস্তকের দোকানে। ১৯৮৪ সালে শিলোট অলাভজনক ঘোষিত হলে হার্লেকুইন শিলোট অধিগ্রহণ করে। তখন শিলোট ইন্সপিরেশন্যাল লাইনও বন্ধ হয়ে যায়। যদিও খ্রিস্টান প্রকাশকেরা ঐতিহাসিক ও সমসাময়িক রোম্যান্স উপন্যাস প্রকাশ করতে থাকেন।
বহুকৃষ্টিগত রোম্যান্স
বহুকৃষ্টিগত রোম্যান্স সাধারণত গড়ে ওঠে কোনো আফ্রিকান-আমেরিকান নায়ক অথবা/এবং নায়িকাকে কেন্দ্র করে। কোনো কোনো ক্ষেত্রে এশীয়, হিসপ্যানিক বা আন্তঃজাতিগত সম্পর্ককে কেন্দ্র করেও এই ধরনের কাহিনি গড়ে উঠতে দেখা যায়। ১৯৯৪ সালে কেনসিংটন বুকস প্রথম বহুকৃষ্টিগত রোম্যান্স উপন্যাসের লাইন অ্যারাবেস্ক প্রকাশ করেন। ১৯৯৮ সালে বিইটি বুকস এই লাইনটি কিনে নেন এবং প্রতিবছর তাদের প্রকাশিত উপন্যাসের লেখকের সংখ্যা বেড়ে যেতে থাকে। বিইটি কিছু কিছু অ্যারাব্যাস্ক উপন্যাসকে টেলিভিশনের উপযুক্ত চলচ্চিত্রেও ধরে রেখেছে। ১৯৯৯ সালে কেনসিংটন প্রথম লাতিনো রোম্যান্স উপন্যাসের লাইন এনক্যান্টো প্রকাশ করেন। এনক্যান্টো উপন্যাসগুলি দু-ভাবে প্রকাশিত হত – ইংরেজি/স্প্যানিশ দ্বিভাষিক সংস্করণ ও শুধুমাত্র স্প্যানিশ সংস্করণ। ২০০১ সালে লাইনটি থামিয়ে দেওয়ার আগে পর্যন্ত মাসে দুটি করে উপন্যাস প্রকাশিত হত। লাইনটির অবলুপ্তির পরেও সিলভিয়া মেন্ডোজা, ট্রেসি মন্টোয়া, ক্যারিড্যাড পিনেরো, বার্টা প্ল্যাটাস, লারা রিওস ও লিন্ডা স্যান্ডোভ্যালের মতো এনক্যান্টো ঔপন্যাসিকেরা এই ধারায় উপন্যাস লিখে চলেন।
এই ধরনের উপন্যাসের কেন্দ্রীয় চরিত্র হিসেবে আফ্রিকান-আমেরিকান বা হিসপ্যানিকরা জনপ্রিয় হলেও এশীয় বা এশীয়-আমেরিকানদের নিয়ে কমই উপন্যাস লেখা হয়। লেখক টেস গেরিটসেন মনে করেন, এর কারণ এশীয়-আমেরিকান মহিলারা রোম্যান্স কম পড়েন: “প্রেমের ভাল দিকটি অনুভব করার জন্য আমরা রোম্যান্স পড়ি... এটা করতে হলে নায়িকার সঙ্গে পাঠিকার নিজের চরিত্রগত মিলটি খুঁজে পাওয়া আবশ্যক।”
ইরোটিক রোম্যান্স
ইরোটিক রোম্যান্সকে কখনও কখনও রোম্যান্স ও ইরোটিকার মিশ্রণে রোম্যান্টিকাও বলা হয়। ইরোটিক রোম্যান্স উপন্যাসের বৈশিষ্ট্য হল তীব্রভাবে যৌন-উদ্দীপক বিষয়বস্তু। যদিও অন্যান্য রোম্যান্স উপবর্গগুলির উপাদানও এতে বিদ্যমান থাকে। ইরোটিকা রোম্যান্সের ভাষা অনেক বেশি খোলামেলা। সাধারণ উপন্যাসে যে অপ্রিয় বাক্যপ্রয়োগের বদলে কোমল উক্তি প্রয়োগ করা হয়, তা এই সব উপন্যাসে এড়িয়েই চলা হয়। এই ধরনের উপন্যাসে অধিক মাত্রায় যৌনদৃশ্য সংযোজিত থাকে। সনাতন প্রেমের দৃশ্যায়নের বদলে যৌনাচরণের দৃশ্যায়নকেই বেশি গুরুত্ব দেওয়া হয়। অনেক অপ্রচলিত কার্যকলাপের দৃশ্যও সংযোজিত হয়। তবে যৌন দৃশ্যায়নের এই প্রবণতা সত্ত্বেও পর্নোগ্রাফির সঙ্গে এই ধারাটিকে এক করে ফেলা উচিত নয়। কারণ পর্নোগ্রাফির একমাত্র উদ্দেশ্য যৌন দৃশ্যায়ন। অন্যদিকে ইরোটিক রোম্যান্সে যৌন দৃশ্যায়নের পাশাপাশি সুবিন্যস্ত চরিত্রায়ন ও কাহিনিবিন্যাস দেখা যায়।
ইরোটিক রোম্যান্সের দৈর্ঘ্য হয় ছোটোগল্প থেকে সিঙ্গল-টাইটেল রোম্যান্সের দৈর্ঘ্য পর্যন্ত। কোনো কোনো উপন্যাস ক্যাটেগরির অংশ হিসেবে প্রকাশিত হয়। যেমন হারলেকুইনের ব্লেজ। আবার কোনো কোনো উপন্যাস সংকলনের অংশ হিসেবে বের হয়। এগুলির আকার হয় বড়োগল্পের মতো। যদিও সিঙ্গল টাইটেল ইরোটিক রোম্যান্সও বড়োগল্পের মতো ক্ষুদ্রাকার হতে পারে। বেশ কয়েকটি প্রকাশক সংস্থা বর্তমানে ইরোটিকা উপন্যাস প্রকাশ করছেন: ব্ল্যাক ল্যাশ, সামহেইন পাবলিশিং, অ্যাভন রেড, স্পাইস ও ইলোরাজ কেভ।
ইরোটিক রোম্যান্সের অনেক প্রকাশকই হয় ছোটো প্রেসের প্রকাশক অথবা ইলেকট্রনিক বই প্রকাশক। কোন কোন ধরনের যৌন কার্যকলাপ গল্পে সংযোজন করা যায়, সেই প্রসঙ্গে ছাপাখানার প্রকাশকদের তুলনায় ইলেকট্রনিক প্রকাশকদের সঙ্গেই লেখকরা অনেক বেশি খোলামেলা হন। এই ধরনের রোম্যান্সের বাজার দ্রুতহারে বাড়ছে, তাই অনেক প্রকাশকই এই ধারায় নতুন নতুন লাইন বাজারে আনছেন। তবে ইরোটিক রোম্যান্সের ক্ষেত্রেও সমস্ত প্রকাশকের কাছেই কয়েকটি বিষয় নিষিদ্ধ। যেমন, শিশুকাম, অজাচার বা আত্মীয়দের সঙ্গে যৌনাচরণ এবং পশুকাম। ইলেকট্রনিক গ্রন্থ প্রকাশক ইলোরাজ কেভ রোম্যান্স রাইটার্স অফ আমেরিকা দ্বারা বিধিবদ্ধ প্রকাশক হিসেবে নিবন্ধীকৃত প্রথম ইলেকট্রনিক গ্রন্থ-প্রকাশক।
বিকাশলাভ
স্যামুয়েল রিচার্ডসন রচিত পামেলা, অর ভার্চু রিওয়ার্ডেড প্রথম যুগের রোম্যান্স উপন্যাসগুলির অন্যতম। ১৭৪০ সালে প্রকাশিত পামেলা ছিল কোর্টশিপের ভিত্তিতে নায়িকার দৃষ্টিভঙ্গি থেকে লেখা প্রথম উপন্যাস। উপন্যাসটি ছিল মিলনান্তক। উল্লেখ্য, সেই যুগে অনেক উপন্যাসই কিন্তু মিলনান্তক হত না। যা হোক, বইটি যথেষ্ট জনপ্রিয়তা অর্জন করেছিল। প্রথম কয়েক মাসে এর পাঁচটি সংস্করণ মুদ্রিত হয়। যদিও রোম্যান্স উপন্যাস বর্গটি উনিশ শতকের আগে তার পূর্ণাঙ্গ রূপটি গ্রহণ করেনি।
অনেকেই মনে করেন, জেন অস্টিন ছিলেন রোম্যান্স উপন্যাসধারার এক অন্যতম শক্তিশালী সাহিত্যিক। ১৮১৩ সালে প্রকাশিত তার প্রাইড অ্যান্ড প্রেজুডিস উপন্যাসটি “সর্বকালের সর্বশ্রেষ্ঠ রোম্যান্স উপন্যাস” হিসেবে বিবেচিত হয়। সমালোচকগণ যদিও এই মর্মে আক্ষেপ প্রকাশ করেছেন যে অস্টিনের রচনা চিরাচরিত লিঙ্গবাদী দৃষ্টিকোণ থেকেই লেখা, যেখানে মেয়েদের বাধ্যতামূলকভাবে বিয়ে করতে হত। ব্রন্টি ভগিনীদের উপন্যাসগুলিও অস্টিনের ধারাতেই রচিত। ১৮৪৭ সালে প্রকাশিত শার্লট ব্রন্টি রচিত জেন আয়ার উপন্যাসের নায়িকা ছিল এক অনাথা কিশোরী। গথিক সাহিত্য ও এলিজাবেথীয় নাট্যধারার মিশ্রণে রচিত জেন আয়ার “রোম্যান্স উপন্যাস রূপটির নমনীয়তারই পরিচায়ক”।
উনিশ শতকের পরেও এই ধারার জনপ্রিয়তা অব্যাহত থাকে। ১৯১৯ সালে যুক্তরাজ্যে প্রকাশিত হয় এডিথ মড হুল রচিত উপন্যাস দ্য শেখ উপন্যাসটি এতটাই জনপ্রিয়তা অর্জন করে যে এটির চলচ্চিত্রায়ন করা হয়। ছবিটিতে অভিনয় করেন সে যুগের বিশিষ্ট অভিনেতা রুডলফ ভ্যালেনটিনো। এই উপন্যাসের নায়ক ছিল এক শ্লেষাত্মক আলফা পুরুষ যে নায়িকে অপহরণ করে জোর জবরদস্তির মাধ্যমে তার ভালবাসা জয় করে। প্রথম যে সব উপন্যাসে ধর্ষণ কল্পনা বা রেপ ফ্যান্টাসির দেখা মেলে, এই উপন্যাসটি তার মধ্যে অন্যতম। যদিও মেয়েরা ব্যক্তিজীবনে অনেক স্বাধীনতা সেই সময় পেতে শুরু করেছিল, তবুও প্রকাশকেরা মনে করত প্রাক্-বিবাহ যৌনতা একমাত্র ধর্ষণের ক্ষেত্রেই পাঠকগ্রাহ্যতা পেতে পারে। তাই এই উপন্যাসে ও এর অনুগামী উপন্যাসগুলিতে ধর্ষণকে একটি ফ্যান্টাসির আকারেই দেখানো হত। নায়িকার দ্বারা অনুভূত ভয়, উদ্বেগ ও ত্রাসের মাধ্যমেই তার প্রতিফলন ঘটত।
ক্যাটেগরি রোম্যান্সের উত্থান
১৯৫৭ সালে মিলস অ্যান্ড বুন প্রকাশিত বইগুলি উত্তর আমেরিকায় পরিবেশনার দায়িত্ব নেয় হার্লেকুইন এন্টারপ্রাইজ লিমিটেড নামে এক কানাডিয়ান কোম্পানি। হার্লেকুইনের প্রতিষ্ঠাতা রিচার্ড বনিক্যাসলের স্ত্রী মেরি বনিক্যাসল ও কন্যা জুডি বার্জেস হার্লেকুইন দ্বারা পুনঃপ্রকাশিত মিলস অ্যান্ড বুনের উপন্যাসগুলির উপর সম্পাদকীয় নিয়ন্ত্রণের পক্ষপাতী ছিলেন। তাদের একটি “শ্লীলতা বিধি” বা “ডিসেন্সি কোড” ছিল। মিলস অ্যান্ড বুনের দেওয়া অধিক যৌন-উদ্দীপক বইগুলি তারা ছাপতেন না। এই ধারার জনপ্রিয়তার দিকটি দেখার পর রিচার্ড বনিক্যাসল একটি রোম্যান্স উপন্যাস পড়ার সংকল্প নেন। তিনি যে বইটি বেছে নেন সেটি বেশ খোলামেলা বিষয়ের উপর রচিত ছিল এবং তিনিও বইটি উপভোগ করেছিলেন। তার নির্দেশে কোম্পানি বইটি সম্পর্কের বাজারের রুচি যাচাই করে দেখে। তারা আবিষ্কার করেন একই ধরনের একটি ভদ্র উপন্যাসের চেয়ে এর জনপ্রিয়তা অনেক বেশি। সর্বোপরি, উপন্যাসগুলি ছোটো ও ঘনপিনদ্ধ। এর নায়িকারা মিষ্টি, অনুভূতিপ্রবণ, পবিত্র ও নিষ্পাপ। দু-একজন নায়িকা যদি বা কর্মরত হন, তাদের কর্ম হয় মেয়েদের চিরকালীন কাজ; যেমন, নার্সিং, গভর্নেস বা সেক্রেটারির কাজ। প্রধান চরিত্রগুলির সতীসাধ্বী চুম্বন ছাড়া ঘনিষ্ঠতার কোনো বাড়াবাড়িও দেখা যেত না।
১৯৭১ সালের ১ অক্টোবর হার্লেকুইন মিলস অ্যান্ড বুন কিনে নেয়। এর প্রেক্ষিতে গ্রেট ব্রিটেনে রোম্যান্স উপন্যাস ধারাটি “অধিক আগ্রহশীল পাঠকের কাছে পরিবেশিত ও জনপ্রিয় হয়।” উত্তর আমেরিকায় মিলস অ্যান্ড বুনের জনপ্রিয়তার ধারাটি নকল করার লক্ষ্যে হার্লেকুইন পরিবেশনা ও বাজারকরণের পদ্ধতিটি সমুন্নত করে তোলে। “যেখানেই মহিলারা” সেখানেই তারা বই বিক্রি করার পন্থা নেয়। ফলে অনেক মাস-মার্কেট মার্জেন্ডাইজার ও সুপারমার্কেটও বই বিক্রি করতে শুরু করে। বইগুলির সবকটিই ঠিক ১৯২ পাতার হতো। এর পরে হার্লেকুইন পাঠক পরিষেবা বা রিডার সার্ভিস শুরু করে। এর মাধ্যমে প্রতি মাসে নির্দিষ্ট সংখ্যায় বই কিনতে ইচ্ছুক পাঠকদের কাছে সরাসরি বই বিক্রি করা হতে থাকে।
আধুনিক রোম্যান্সের জন্ম
১৯৭২ সালে অ্যাভন বুকস ক্যাথলিন উডিউইস রচিত দ্য ফ্লেম অ্যান্ড দ্য ফ্লাওয়ার প্রকাশ করলে আধুনিক রোম্যান্সের জন্ম হয়। এটিই ছিল “শয্যাকক্ষের নীতি (অনুসরণকারী) প্রথম উপন্যাস”। উপাদান ছাড়াও আরও কয়েকটি কারণে বইটি ছিল যুগান্তকারী। এটিই প্রথম সিঙ্গল টাইটেল রোম্যান্স যা ক্যাটেগরি রোম্যান্সের রীতি লঙ্ঘন করে হার্ডব্যাকের বদলে প্রথমে পেপারব্যাক হিসেবে প্রকাশিত হয়েছিল। ঔষধ-বিক্রেতা এমনকি অনেক সাধারণ দোকানিও বইটি দোকানে রাখতেন। বইটির ২.৩৫ মিলিয়ন কপি বিক্রি হয়েছিল। এর পরপরই অ্যাভন উডিউইসের দ্বিতীয় উপন্যাস দ্য উলফ অ্যান্ড দ্য ডোভ এবং নবাগত রোজমেরি রজার্স রচিত দুটি উপন্যাস প্রকাশ করে ১৯৭৪ সালে। রজার্সের উপন্যাসদুটির মধ্যে একটি ছিল ডার্ক ফায়ারস। প্রথম তিন মাসে বইটির দুই মিলিয়ন কপি বিক্রি হয়। ১৯৭৫ সালের পাবলিশার্স উইকলি প্রদত্ত রিপোর্ট অনুসারে "অ্যাভন ওরিজিন্যাল" উপন্যাসগুলি সম্মিলিতভাবে ৮ মিলিয়ন কপি বিক্রি হয়। পরের বছর প্রকাশিত ১৫০টি ঐতিহাসিক রোম্যান্সের ৪০ মিলিয়নেরও বেশি কপি বিক্রি হয়। এগুলির অনেকগুলিই ছিল পেপারব্যাক।
এই উপন্যাসগুলির জনপ্রিয়তা নতুন ধরনের রোম্যান্স লেখার প্রবণতার জন্ম দেয়। এগুলির দৃষ্টি প্রাথমিকভাবে ঐতিহাসিক উপন্যাসে নিবদ্ধ থাকত। নায়কের কারণে নায়িকা এখানে বিপদে পড়ত। এবং নায়কই নায়িকাকে বিপন্মুক্ত করে আনত। নায়ক ও নায়িকার একগামী কাহিনিই এখানে মূল উপজীব্য ছিল। এই উপন্যাসগুলির প্রচ্ছদে দেখা যেত স্বল্পবাস নায়িকাকে নায়ক জড়িয়ে ধরে আছে। সেই কারণে এই বইগুলিকে বলা হয় “বডিশ-রিপার” বা “উর্ধ্ববাস-ছিন্নকারী”। ১৯৮০ সালে একটি ওয়াল স্ট্রিট জার্নাল নিবন্ধে এই ধরনের বডিশ রিপার সম্পর্কে বলা হয় : “বিগ ম্যাককে দেওয়া প্রকাশকের উত্তর: এগুলি রসালো, সস্তা, গতানুগতিক এবং এগুলির ভক্তেরা এগুলিকে গোগ্রাসে পড়ে।” অনেক রোম্যান্স প্রকাশনা শিল্পে এখন এই বডিশ-রিপার শব্দটি ঘৃণাবাচক বলে বিবেচিত হয়।
ক্যাটেগরি রোম্যান্সের রূপান্তর
ঐতিহাসিক রোম্যান্স উপবর্গটিকে স্থানচ্যুত করা কয়েকটি পরিবর্তন অনেক দেরিতে ক্যাটেগরি রোম্যান্সে গৃহীত হয়েছিল। একটি উত্তর আমেরিকান কোম্পানি মিলস অ্যান্ড বুন কিনে নিলেও এই ধারায় ১৯৭৫ সাল অবধি কোনো আমেরিকান লেখক উঠে আসেননি। এরপরই হার্লেকুইন জেনেট ডেইলে রচিত একটি উপন্যাস কিনে নেয়। ডেইলের রোম্যান্স উপন্যাস সম্পর্কে বলা হয় এগুলি “মার্কিন অনুভূতি, ধ্যানধারণা, ইতিহাস, এবং সর্বোপরি মার্কিন প্রেক্ষাপটে লেখে মার্কিন যুক্তরাষ্ট্রের সংঘটিত নায়ক, নায়িকা এবং কোর্টশিপের উপর আধারিত প্রথম রোম্যান্স।” এই ধরনের বইয়ের বাজার চাহিদা কি হবে তা নিয়ে হার্লেকুইনের দ্বিধা ছিল। তাই এই ধারাটিকে তারা সেইভাবে গ্রহণ করেনি। সত্তরের দশকের শেষের দিকে হার্লেকুইনের সম্পাদক সেই সময়কার সেরা বেস্টসেলিং লেখকদের একজন নোরা রবার্টস রচিত একটি উপন্যাসের পাণ্ডুলিপি এই মর্মে প্রত্যাখ্যান করে যে তাদের নিজস্ব মার্কিন লেখক আছে।
১৯৮০ সালে সিমোন অ্যান্ড স্কাস্টার একযোগে স্থাপন করে শিলোট বুকস। মার্কিন লেখকদের অনালোকিত প্রতিভার সুযোগ গ্রহণ করে তারা। তারা অনেকগুলি ক্যাটেগরি রোম্যান্স চালু করে এবং অনেক বেশি দৃঢ়চেতা নায়িকা ও অপেক্ষাকৃত কম কর্তৃত্ববাদী নায়কদের সম্পর্কে লিখতে লেখকদের উৎসাহিত করে। স্থান বুঝে সমসাময়িক ইস্যুগুলিও তুলে ধরার কথা লেখকদের বলা হয়। শিলোটের মার্কেট শেয়ার বৃদ্ধি পায়। ১৯৮৪ সালে হার্লেকুইন তাদের কিনে নেয়। অধিগ্রহণ সত্ত্বেও শিলোট তাদের সম্পাদকীয় নিয়ন্ত্রণ বজায় রাখে এবং বেশ কয়েকটি লাইন নিজেদের মুদ্রণ থেকে প্রকাশ করে।
পাঠকেরা যে অনেক খোলামেলা যৌনদৃশ্য সংবলিত রোম্যান্সের দিকে ঝুঁকছিল তা বুঝতে পারেনি হার্লেকুইন। ১৯৮০ সালে অনেক প্রকাশক ক্যাটেগরি রোম্যান্সের লাইনে চলে আসে এই ফাঁকটি পূরণ করার জন্য। এই বছর ডেল এমি লরিন রচিত দ্য টাউনি গোল্ড ম্যান সহ ক্যান্ডেললাইট এক্সট্যাসি লাইন প্রকাশ করেন। নায়িকাকে সতী হতেই হবে, সেই ধারণা এই লাইন থেকেই অচল হয়ে পড়ে। ১৯৮৩ সালের শেষাশেষি ক্যান্ডেললাইট এক্সট্যাসি লাইনের বিক্রি ছিল ৩০ মিলিয়ন ডলার। শিলোটও একই রকমের দুটি লাইন বাজারে আনে – ডিজায়ার (যৌন-উদ্দীপনামূলক) ও স্পেশাল এডিশন (যৌন-উদ্দীপনামূলক ও আড়াইশো পাতা অবধি বড় গল্প)। প্রতিটির বাজারে বিক্রির হার প্রতিমাসে ছিল ৯০-১০০%।
১৯৮২ সালের একটি সমীক্ষা থেকে জানা যায়, রোম্যান্স ধারায় নতুন ধরনের লেখালিখি অনেক নতুন পাঠককে এই ধারার দিকে টেনে আনছে। সমীক্ষায় দেখা যায় ১৯৭৭ সালের পর থেকে রোম্যান্স পড়া শুরু করেছেন এমন পাঠক ৩৫%। ৩১% শতাংশ পাঠক ছয় থেকে দশ বছর রোম্যান্স পড়ছেন। অর্থাৎ, তারা রোম্যান্স পড়া শুরু করেছিলেন ১৯৭২ সালে উডিউইসের বিখ্যাত উপন্যাসটি প্রকাশিত হবার পর থেকে। এর অর্থ রোম্যান্স পাঠকদের দুই-তৃতীয়াংশই রোম্যান্সের প্রতি আকৃষ্ট হন পরিবর্তন আসার পর থেকে।
ক্যাটেগরি রোম্যান্স লাইনের সংখ্যা দ্রুত হারে বাড়তে থাকে। ১৯৮৫ সাল নাগাদ ১৬টি পৃথক লাইন ৮০টি উপন্যাস প্রকাশ করে। এর ফলে নতুন ধারায় লেখকদের চাহিদাও বৃদ্ধি পায়। এবং বাজার চাহিদা তুঙ্গে থাকার ফলে প্রকাশিত উপন্যাসগুলির মানও নিম্নগামী হতে শুরু করে। ১৯৮৪ সাল নাগাদ বাজার ক্যাটেগরি লাইনে ছেয়ে যায় এবং পাঠকরা প্লট নিয়ে অসন্তোষ প্রকাশ করতে থাকেন। এই তীব্র অসন্তোষের ফলে পরের বছর থেকে সিরিজ রোম্যান্স লাইনে পঠিত উপন্যাসের সংখ্যা কমে যায়। হার্লেকুইনের রিটার্ন রেট যা ১৯৭৮ সালে ক্যাটেগরি রোম্যান্সের মুখ্য সরবরাহকারী থাকার সময় ২৫ শতাংশের কম ছিল তা ৬০ শতাংশ হয়ে যায়।
পরবর্তীকালের পরিবর্তন
আশির দশকের মধ্যভাগ থেকে শেষভাগ পর্যন্ত সময়কালে এই ধারাটি আরও প্রসার লাভ করে। প্রকাশকেরা অনুভব করেন, যেসব লেখকরা বর্গের সীমানা উল্লঙ্ঘন করে লেখেন, তারাই জনপ্রিয়তা পান বেশি। ১৯৮৪ সালে লাভায়ারলে স্পেনসার রচিত একটি উপন্যাসে এক স্থুলকায় মধ্যবয়সী নায়কের ছবি আঁকা হয়, যে তার জীবনযাত্রার আমূল পরিবর্তন ঘটিয়ে নায়িকার মন জয় করেছিল। ১৯৮৭ সালে লেখা ডেইলের একটি উপন্যাসে এক কুদর্শন নায়ককে দেখা যায় এবং তার নায়িকা নিজের জন্মদাত্রীকে খুঁজে বেড়াচ্ছে। ১৯৮৬ সালে জেইন অ্যান ক্রেনজ রচিত উপন্যাস সুইট স্টারফায়ার-এ প্রথম ভবিষ্যকল্প রোম্যান্সের আবির্ভাব ঘটে। এতে সনাতন রোম্যান্স সাহিত্য ও কল্পবিজ্ঞানের মিশ্রণ ঘটেছিল। নব্বই দশকে সম্পর্কেরও আধুনিককরণ করণ। এরপর থেকে খুব কমই দেখা যায় কেউ তার ভাবী স্ত্রীকে ধর্ষণ করছে।. thumb|right|আ নাইট ইন শাইনিং আরমার, প্রথম বই যেটি মাস-মার্কেট অরিজিন্যাল থেকে হার্ডব্যাকে রূপান্তরিত হয় রোম্যান্স লেখক কর্তৃক প্রকাশিত হয়। প্রচ্ছদে ব্যবহৃত হয়েছে নিউ ল্যান্ডস্কেপ কভার স্টাইল। আশির দশকের মধ্যভাগ থেকে শেষভাগ পর্যন্ত সমসাময়িক রোম্যান্সে মেয়েদের বেশি করে পুরুষ-প্রাধান্যশীল কাজগুলিতে এগিয়ে আসতে দেখা যায়। যেমন সামুদ্রিক তৈলক্ষেত্রের ইঞ্জিনিয়ার বা মহাকাশ গবেষক ইত্যাদি। নব্বইয়ের দশকের প্রথম ভাগের নায়িকারা আবার স্বনিযুক্ত। তাদের বয়ঃসীমাও বাড়তে থাকে। ৩০ বছর, এমনকি কোথাও কোথাও ৪০ বছর বয়সী নায়িকাও দেখা যায়। নায়কের চরিত্রায়নেও পরিবর্তন ঘটে। অনেক লেখকই অধিক অনুভূতিসম্পন্ন নায়কের দিকে ঝুঁকতে থাকেন। প্লটের বৈচিত্র্য বাড়লেও কিছু কিছু ট্যাবু রয়েই যায়। প্রকাশকেরা সন্ত্রাস, যুদ্ধ বা পুরুষের খেলাধুলোর মতো কিছু বিতর্কিত বিষয়ে লিখতে লেখকদের নিষেধ করতে থাকেন। জুলি গারউড প্রথম ঐতিহাসিক রোম্যান্সের সঙ্গে হাস্যরসকে যুক্ত করার পর রোম্যান্স উপন্যাসে হাস্যরসের উপস্থাপনাও শুরু হয় এই নব্বই দশক থেকে।
রোম্যান্স উপন্যাস অন্যভাবেও প্রসারিত হতে থাকে। ১৯৮৯ সালে লেখক জ্যুড ডেভেরক্স অরিজিন্যাল মাস-মার্কেট পেপারব্যাক থেকে প্রকাশিত হার্ডকভার উপন্যাসের প্রথম লেখকের শিরোপা পান। তার উপন্যাস আ নাইট ইন শাইনিং আরমার একটি “স্বাভাবিক বেস্টসেলার”-এ পরিণত হয়। অনেক লেখকই সমসাময়িক সময়কালের পটে রচিত সিঙ্গল-টাইটেল রোম্যান্স লিখে জনপ্রিয়তা পেতে থাকেন। তাই প্রকাশন জগৎগুলিও এই বর্গের সমৃদ্ধি ঘটানোয় মন দেয়। আধুনিক সময়ের প্রেক্ষাপটে রচিত বলে আধুনিক নারীর সঙ্গে সম্পৃক্ত অনেক বিষয় এই উপন্যাসগুলিতে উঠে আসতে থাকে; যেমন – একক পিতৃত্ব/মাতৃত্ব, দত্তক নেওয়া বা নির্যাতন।
২০০০ সালের পর থেকে স্বল্পবাস মেয়েদের ছবির বদলে প্রচ্ছদে সুন্দর প্রাকৃতিক দৃশ্যাবলি চিত্রিত হতে থাকে।
মেয়েদের কেরিয়ারের প্রসঙ্গটি বাস্তব জীবনে যেমন পালটে যেতে থাকে, তার সঙ্গে তাল মিলিয়ে পালটে যায় উপন্যাসের চরিত্রাঙ্কনও। হার্লেকুইনের প্রথম দিকের উপন্যাসগুলিতে মেয়েরা ছিল নার্স বা সেক্রেটারি। সময়ের সঙ্গে সঙ্গে মেয়েদের বৃহত্তর কর্মক্ষেত্রে দেখা যেতে থাকে। রোম্যান্স নায়িকারাও সেই জীবন গ্রহণ করে। আধুনিক রোম্যান্স উপন্যাসে নরনারীর অনেক বেশি ভারসাম্যযুক্ত সম্পর্ক প্রদর্শিত হয়।
উত্তর আমেরিকা
১৯৮২ সালে দেখা যায় সার্বিক মন্দার বাজারেও যেহেতু একনিষ্ঠ পাঠকরা প্রতি মাসে ৪০ ডলার করে রোম্যান্স উপন্যাসের পিছনে খরচ করছেন, সেই হেতু এর বাজারও পোক্ত রয়েছে। সেই বছর আনুমানিক ২০ মিলিয়ন পাঠক মোট ৩০০ মিলিয়ন ডলারের পেপারব্যাক রোম্যান্স কেনেন। একই বছরে ৬০০ নিয়মিত রোম্যান্স পাঠকের উপর একটি সমীক্ষা চালিয়ে দেখা যায়, “তারা সকল বয়স, শিক্ষা, বৈবাহিক ও আর্থসামাজিক গোষ্ঠীর প্রতিনিধিত্ব করছেন।” অর্ধেক পাঠিকারা অন্ততপক্ষে কলেজ স্তর অবধি পড়াশোনা করেছেন; আবার ৪০% পাঠিকা পূর্ণ সময়ের জন্য কর্মরত। ৬০% মহিলা প্রত্যেক দুই দিনে একটি করে রোম্যান্স পড়েন। পাঠিকারা মনে করেন রোম্যান্স পাঠ মানসিক দুশ্চিন্তা থেকে মুক্তি দেয় এবং ইতিহাস তথা নতুন নতুন কেরিয়ার সম্পর্কে অবগত হতে সাহায্য করে।
রোম্যান্স উপন্যাসের বাজার বাড়তে থাকে। ১৯৯১ সালে দেখা যায় সাধারণ বাজারে বিক্রিত পেপারব্যাকের ৪৬ শতাংশই রোম্যান্স। এই বাড়বৃদ্ধির কারণ ছিল হার্লেকুইনের অত্যাগ্রহী পাঠকরা মাসে ৩০টি করে রোম্যান্স কিনতে শুরু করেছিলেন। এই সময় বেশি সংখ্যক শিক্ষিত মানুষের মধ্যে রোম্যান্স পাঠের প্রবণতা ছড়িয়ে পড়ে। এঁদের ৪৫ শতাংশই তখন কলেজ ডিগ্রিধারী এবং অর্ধেকের বেশি বাড়ির বাইরে কর্মরত।
২০০০ সাল নাগাদ আধুনিক সাহিত্যের জনপ্রিয়তম ধারা হয়ে ওঠে রোম্যান্স। ২০০৪ সালে মোট ২,২৮৫টি রোম্যান্স উপন্যাস প্রকাশিত হয় এবং মোট বাণিজ্য হয় ১.২ মিলিয়ন ডলার। ২০০৪ সালে মোট বিক্রিত পেপারব্যাকের ৫৫% ছিল রোম্যান্স এবং সকল প্রকার কথাসাহিত্যের মধ্যে রোম্যান্স বিক্রির হার সেই বছর ছিল ৩৯%। ২০০৪ সালে ৬৪ মিলিয়ন পাঠক দাবি করেছিলেন যে তারা বছরে অন্তত একটা রোম্যান্স পড়েছেন। এই সমীক্ষাটি চালান রোম্যান্স রাইটার্স অফ আমেরিকা। এবং এই সমীক্ষায় দেখা যায় ২০০১ সালের পর থেকে মোট ২৬% সার্বিক বৃদ্ধি ঘটেছে রোম্যান্সের ক্ষেত্রে। রোম্যান্স পাঠকের ২২% দেখা যায় পুরুষ এবং বিবাহিত ও অবিবাহিত এই দুই গোষ্ঠীতে সমগ্র রোম্যান্স পাঠককুলকে বিভক্ত দেখা যায়। সকল ধরনের মানুষই রোম্যান্স পড়ছিলেন তখন। তবে তাদের এক শতাংশের বয়স তখন তেরোর নিচে এবং ৪২% কমপক্ষে স্নাতক।
পুরস্কার
রোম্যান্স উপন্যাসের সবচেয়ে সম্মানজনক পুরস্কার হল আরআইটিএ পুরস্কার। প্রতিবছর রোম্যান্স রাইটার্স অফ আমেরিকা বছরের শ্রেষ্ঠ রোম্যান্স লেখককে এই পুরস্কার প্রদান করে।
সমালোচনা
পুরুষদের অ্যাডভেঞ্চার, কল্পবিজ্ঞান বা ওয়েস্টার্ন ইত্যাদি অন্যান্য জনপ্রিয় সাহিত্যধারার তুলনায় রোম্যান্স এতদিন সর্বসমক্ষে উপহাসিত ও সমালোচকদের দ্বারা উপেক্ষিত হয়েই আসছিল। সাম্প্রতিককালের ধ্যানধারণার পরিবর্তন ও অন্যান্য বর্গের সঙ্গে রোম্যান্সের সংযুক্তির ফলে এই ধারার প্রতি অসম্মানজনক মনোভাবটি শক্তিশালী হয়েই থেকে যায়। কারণ কেউ কেউ মনে করেন রোম্যান্স ক্রয় বা পাঠের কথা স্বীকার করা পাঠকদের কাছে খানিক বিব্রতকর। অবশ্যই এর অন্যতম কারণ বছরের পর বছর রোম্যান্স উপহাসিত, সন্দেহ ও সমালোচনার বিষয়বস্তু। কোনো কোনো সমালোচক এই ধারায় সাসপেন্সের ঘাটতির কথা বলেন। নায়ক বা নায়িকা যে রহস্য সমাধান করে ফেলবেন তা এই গল্পে অবধারিত থাকে। তাই কেউ কেউ এই রকম অসম্ভব গ্ল্যামারযুক্ত প্রেমকাহিনির পিছনে ঘণ্টার পর ঘণ্টা সময় ব্যয় করা মেয়েদের পক্ষে কতটা লাভজনক তা নিয়ে সন্দেহ প্রকাশ করেন। লেখক মেলিসা প্রিচার্ডের মতে রোম্যান্স উপন্যাস সামান্য বিপজ্জনক উপজীব্য নিয়ে লেখা। এই উপজীব্যটি হল একটি নিখাদ প্রেমের কথা, যা পাঠককে নিজেকে ভালবাসার পরিমণ্ডল থেকে বের করে আনে।
যদিও জনপ্রিয় সংস্কৃতিচর্চার সূত্রপাতের ফলে রোম্যান্স ও অন্যান্য জনপ্রিয় ধারা সম্পর্কেও আকাদেমিক দৃষ্টি আকর্ষিক হতে থাকে। যদিও এর সম্মান খুব একটা বাড়ানো যায়নি, তবুও জেনিস রাডওয়ে, ন্যান্সি চোডোরো এবং অ্যান ডগলাসের মতো গবেষক উপন্যাসগুলির বৃহত্তর সামাজিক দিকটি খতিয়ে দেখেন, যেমনটি অন্যান্য গবেষকরা সোপ অপেরা, ওয়েস্টার্ন উপন্যাস, কল্পবিজ্ঞান ও অন্যান্য জনপ্রিয় বিনোদনধারায় করে থাকেন। এই গবেষণার ফলে রোম্যান্সের আত্মপক্ষ সমর্থনের বক্তব্যগুলি উঠে আসে। যেমন, পাঠকরা মনে করেন, এই ধারার যাবতীয় অসম্মানের কারণ এগুলি মেয়েরা কেবলমাত্র মেয়েদের জন্য লেখেন। কেউ কেউ বলেন রোম্যান্সের উপেক্ষিত হবার কারণ, গল্পগুলির তীব্র আশাবাদী দৃষ্টিভঙ্গি। রোম্যান্স ঔপন্যাসিক জেনিফার ক্রুজ এর বিপরীতে মনে করেন, একটি আধুনিক রোম্যান্স উপন্যাসে “এক নারী কেবল তখনই শর্তহীন প্রেম দ্বারা পুরস্কৃত হন, যখন তিনি নিজের প্রতি সত্যবদ্ধ থাকেন।” কিন্তু ঔপন্যাসিক সুসান এলিজাবেথ ফিলিপস মনে করেন রোম্যান্স উপন্যাসের জনপ্রিয়তার কারণ এই যে নায়িকা শত বাধাবিপত্তি অতিক্রম করে শেষমেশ জিতে যান।
পাদটীকা
Məhəbbət (janr) Zinema erromantiko fa:فیلم رمانتیک רומן רומנטי 로맨스 영화 Romance (cinema) Film de dragoste
অ্যামাইটোসিস
অ্যামাইটোসিস হল জীবদেহের এক ধরনের কোষ বিভাজন প্রক্রিয়া, যা প্রধানত নিম্ন শ্রেনির জীবে (যেমন- এক কোষী প্রাণী - ব্যাক্টেরিয়া, ইস্ট, অ্যামিবা ইত্যাদি) দেখা যায়। একে ক্যারিওস্টেনোসিস  বা প্রত্যক্ষ কোষ বিভাজনও বলা হয়। একে অনেক সময় দ্বিবিভাজন বা বাডিংও(binary fission)   বলা হয়। মাইটোসিস বিভাজনে মাতৃকোষের অ্যালিলগুলো উভয় অপত্য কোষে সমভাবে বণ্টিত হলেও এক্ষেত্রে অসম বণ্টন ঘটে। এই প্রক্রিয়াটি সর্বপ্রথম ওয়ালথার ফ্লেমিং বর্ণনা করেন।
এই বিভাজন প্রক্রিয়ায় ক্রোমাটিন বস্তু ব্যাপকভাবে ঘনীভূত হয়ে ক্রোমোসোমে পরিণত হয় না। আবার স্পিন্ডল তন্তুর আবির্ভাব ঘটে ক্রোমোসোম দুই পাশে সরেও যায় না। বরং এক্ষেত্রে ক্রোমোসোম ছাড়াই নিউক্লিয়াস মাঝ বরাবর বিভাজিত হয়ে যায়। এরপরে সাইটোপ্লাজম মাঝ বরাবর ক্রমান্বয়ে সংকুচিত হয়ে বিভক্ত হয়ে যায় এবং দুটি অপত্য কোষ সৃষ্টি হয়। এ ধরনের কোষ বিভাজন সরলতম কোষ বিভাজন। এ প্রক্রিয়ায় আদি কোষ বিভাজিত হয়।
গুনা জেলা
গুনা জেলা হল ভারতের মধ্যপ্রদেশ রাজ্যের একটি জেলা। গুনা শহরটির জেলা সদর। জেলাটি গোয়ালিয়র বিভাগের অন্তর্গত। ২০১১ সালের ভারতীয় জনগণনা অনুসারে গুনা জেলার মোট জনসংখ্যা ছিল ১,২৪১,৫১৯ জন এবং আয়তনে ৬,৩৯০ বর্গ কিলোমিটার। উত্তর-পূর্বে শিবপুরী জেলা, পূর্ব দিকে অশোকনগর জেলা, দক্ষিণ-পূর্বে বিদিশা জেলা, দক্ষিণ-পশ্চিমে রাজগড় জেলা, পশ্চিম ও উত্তর-পশ্চিমে রাজস্থান রাজ্যের ঝালাওয়ার ও বরণ জেলাসমূহের অবস্থান। সিন্ধু নদীটি জেলার পূর্ব প্রান্তে উত্তর দিকে প্রবাহিত হয়ে অশোকনগর জেলার সীমানাটির কিছু অংশ গঠন করতে সাহায্য করে থাকে এবং পার্বতী নদী জেলার দক্ষিণ অংশ দিয়ে উত্তর-পশ্চিমে প্রবাহিত হয়ে রাজস্থানে প্রবাহিত হওয়ার আগে বারান জেলার সাথে সীমানাটির একটি অংশ গঠন করতে সাহায্য করে থাকে।
২০০৩ সালের ১৫ ই আগস্ট, গুনা জেলা দুইভাগে বিভক্ত করা হয়েছিল, পূর্ব অংশটি অশোকনগর জেলাতে পরিণত হয়েছে।
জনসংখ্যা
২০১১ সালের ভারতীয় জনগণনা অনুসারে গুনা জেলা মোট জনসংখ্যা ছিল ১,২৪১,৫১৯ জন। যা ত্রিনিদাদ ও টোবাগো অথবা মার্কিন যুক্তরাষ্ট্রের নিউ হ্যাম্প্‌শায়ার রাজ্যর সমান। জনসংখ্যার হিসাবে জেলাটি ভারতে ৩৮৮তম স্থানে রয়েছে (মোট ৬৪০টির এর মধ্যে)। জেলার জনসংখ্যার ঘনত্ব প্রতি বর্গকিলোমিটারে ১৯৪ জন লোক বসবাস করে (প্রতি বর্গমাইলে ৫০০ জন)। ২০০১-২০১১ এর দশকে গুনা জেলার জনসংখ্যা বৃদ্ধির হার ছিল ২৬.৯১% শতাংশ। লিঙ্গ অনুপাত প্রতি ১০০০ জন পুরুষের বিপরীতে ৯১০ জন নারী রয়েছে। সাক্ষরতার হার ৬৫.১%।
২০১১ সালের ভারতীয় জনগণনার সময় গুনা জেলার ৯৯.৪১% জনগণ হিন্দি তাদের প্রথম ভাষা হিসাবে ব্যবহার করে থাকে।
২০১১ ভারতের জনগণনা অনুসারে গুনা শরের মোট জনসংখ্যা ছিল ১৮০,৯৭৮ জন যার মধ্যে ৫২% পুরুষ এবং ৪৭.৭১%) মহিলা। জেলার সাক্ষরতার হার ৮১.৭%। ছয় বছরের নিচের জনসংখ্যার হার ১৩%। সিংহাবাদের মোট সাক্ষরতার সংখ্যা ১.১৫৮ (ছয় বছরের ওপর জনসংখ্যা ৭০.৪০%) ছিল। জেলাটির পাহাড়ে অবস্থিত বিখ্যাত হনুমান টেকরি মন্দির। মহারাজা জয় সিংহের বিখ্যাত দুর্গটি বজরগড় (গুনা থেকে ৮ কিলোমিটার) দূরে অবস্থিত। এই গ্রামে জৈন অতিশয় ক্ষেত্র নামে একটি বিখ্যাত জৈন মন্দিরও রয়েছে। এনএইচ ৩ রাস্তা জেলার মধ্যে দিয়ে যায়। এই জেলাটি জ্যোতিরাদিত্য সিন্ধিয়ার নির্বাচনী এলাকা।
বিধানসভা কেন্দ্রগুলি
এই জেলায় মোট ৪টি মধ্যপ্রদেশ এর বিধানসভা কেন্দ্র রয়েছে। এর মধ্যে দুটি, বামোরি ও গুনা, গুনা লোকসভা কেন্দ্রের অংশ এবং অন্য দুটি, চাচৌড়া এবং রাঘোগড়, রাজগড় লোকসভা কেন্দ্রের অংশ।
রারা হ্রদ
রারা হ্রদ নেপালের সর্ববৃহৎ এবং গভীরতম স্বাদু জলের হ্রদ। এটি নেপালের হিমালয় অঞ্চলে অবস্থিত। রারা জাতীয় উদ্যানের প্রধান আকর্ষণ এই হ্রদ।. ২০০৭ সালের সেপ্টেম্বরে রারা হ্রদকে রামসার স্থান হিসেবে স্বীকৃতি দেয়া হয়। এই রামসার স্থানের আওতায় হ্রদ ছাড়াও পার্শ্ববর্তী জলাভূমি রয়েছে, যার মোট আয়তন ১,৫৮৩ হেক্টর।
বৈশিষ্ট্য
সমুদ্রপৃষ্ঠ থেকে ২,৯৯০ মিটার (৯,৮১০ ফিট) উচ্চতায় রারা হ্রদের অবস্থান। এর জলপৃষ্ঠ ১০.৮ বর্গকিলোমিটার এলাকাজুড়ে বিস্তৃত। সর্বোচ্চ গভীরতা ১৬৭ মিটার (৫৪৮ ফিট)। হ্রদটি দৈর্ঘ্যে ৫.১ কিমি এবং প্রস্থে ২.৭ কিমি। রারা হ্রদের জল নিজর নদ হয়ে মুগু কর্নালি নদীতে পতিত হয়। হ্রদের পানির পিএইচ স্বাভাবিকের চেয়ে বেশি। এই পরীক্ষায় হ্রদের পানি সামান্য দূষিত নির্ণিত হয়েছে। ধর্মী আচার-অনুষ্ঠান ও পর্যটকদের আবর্জনার কারণে এই দূষণ হয়েছে।
জলবায়ু
গ্রীষ্মকালে রারা রাষ্ট্রীয় নিকুঞ্জের আবহাওয়া স্বস্তিদায়ক থাকে। এপ্রিল থেকে জুন গ্রীষ্মকাল। তবে উচ্চতাজনিত কারণে শীতকালে তাপমাত্রা অনেক কমে যায়। রারা হ্রদ ভ্রমণের ভাল সময় সেপ্টেম্বর, অক্টোবর, এপ্রিল এবং মে। শীতকালে তাপমাত্রা শূণ্য ডিগ্রীর নিচে নেমে যায় এবং হ্রদের উপরে এক মিটার পর্যন্ত বরফের আস্তরণ পড়ে। সেসময় হ্রদে আসার পথগুলোও অধিক তুষারপাতের কারণে বন্ধ হয়ে যায়। জুন থেকে অগাস্ট বর্ষাকাল। ১৯৯৪ থেকে ২০০৩ পর্যন্ত দশ বছরের গড় বৃষ্টিপা ৮০০ মিলিমিটার। হ্রদের জলপৃষ্ঠের গড় তাপমাত্রা ৭.৫ °C থেকে ৭.৬ °C।
উদ্ভিদ ও প্রাণীকুল
রারা হ্রদ চারদিকে রারা জাতীয় উদ্যান দ্বারা পরিবেষ্টিত। অনন্য উদ্ভিদ ও প্রাণীকুলের আবাস ধারণ করায় এই হ্রদের সবিশেষ গুরুত্ব রয়েছে। ঐ অঞ্চলের উদ্ভিদ ও প্রাণীকুলকে মনুষ্য-সৃষ্ট ক্ষতির সম্ভাবনা থেকে সংরক্ষণের উদ্দেশ্যে জাতীয় উদ্যানটি ১৯৭৬ সালে প্রতিষ্ঠিত হয়। উদ্যানে ১০৭৪ প্রজাতির উদ্ভিদ রয়েছে, যার মধ্যে ১৬ প্রজাতি নেপালের স্থানীয়। প্রাণী রয়েছে এখানে ৫১ প্রজাতির এবং পখি ২১৪ প্রজাতির।
রারা হ্রদে তিন প্রকার স্থানীয় প্রজাতির মাছ এবং এক প্রজাতির ব্যাঙ রয়েছে। শীতকালে হ্রদে প্রচুর অতিথি পাখির সমাগম ঘটে। পাখিগুলো শীতকালজুড়ে হ্রদ ও এর আশপাশে বাস করে।
পর্যটন
রারা হ্রদ নেপালের সাধারণ পর্যটন গন্তব্যগুলোর মত নয়। হ্রদের আশপাশে পর্যতকদের জন্য থাকার স্থান, স্বাস্থ্যসেবা ইত্যাদি ব্যবস্থা না থাকায় এখানে পর্যটকদের আগমন কম ঘটে। এছাড়া এই হ্রদে আসতে দীর্ঘপথ পাড়ি দিতে হয়। কাঠমান্ডু থেকে বিমানে নেপালগুঞ্জ, সেখান থেকে আবার বিমানে জুমলা বা কোল্টিতে আসতে হয়। এখান থেকে তিনদিনের হাঁটা পথে রারা জাতীয় উদ্যানের অফিসে আসা যায়। এছাড়া বিকল্প উপায়ে নেপালগুঞ্জ থেকে সুরখেত আসা যায়, যা দশ-দিনের হাঁটাপথ। প্রতি বছর রারা হ্রদে অনধিক ২০০ পর্যটকের আগমন ঘটে। স্থানীয় উদ্ভিদ ও প্রাণীকুল দেখার জন্য রারা হ্রদ ও আশপাশের অঞ্চল পর্যটকদের জন্য বিশেষ আকর্ষণ।
উদ্যান এলাকার মধ্যে কোন স্থায়ী বসতি নেই। তবে আগে এখানে রারা ও চাপরু নামে দুইটি গ্রাম ছিল, যা পরে বাঁকে জেলায় স্থানান্তর করা হয়। কৃষিকাজ পার্শ্ববর্তী অঞ্চলের প্রধান অর্থনৈতিক কর্মকাণ্ড। সাম্প্রতিক সময়ে কৃষিকাজের দরুন উদ্যানের পরিবেশ নষ্ট হবার সম্ভাবনা দেখা দিয়েছে।
নাসির কিলিজ আরসালান
নাসির কিলিজ আরসলান (কিলিজ আর্সলান নামেও পরিচিত) ছিলেন হামার আইয়ুবী আমির। তিনি ১২২১ থেকে ১২২৯ (৭১৭ হিজরি - ৬২৬ হিজরি) পর্যন্ত শাসন করেন। তিনি ছিলেন মনসুর প্রথম মুহাম্মদের পুত্র এবং মুযাফফর দ্বিতীয় মাহমুদের ছোট ভাই। কিলিজ আরসালান (সিংহের তলোয়ার) নামটি সম্ভবত রুম এর সুলতানদের প্রতি শ্রদ্ধা ছিল, যাদের মধ্যে চারজন এই নামটি গ্রহণ করেছিলেন।
সিংহাসন
মিশরে থাকা মুযাফফর যখন তার পিতার মৃত্যুর খবর জানতে পেরেছিলেন, তিনি সুলতান কামিলের কাছে গিয়ে তার সিংহাসন দাবি করার অনুমতি পান। সিরিয়ায় পৌঁছে তিনি তার ভাইকে সিংহাসনে দৃঢ়ভাবে প্রতিষ্ঠিত দেখতে পান। হামার বিশিষ্ট ব্যক্তিদের মধ্যে কেউই তাকে নাসিরকে অপসারণে সমর্থন করেননি এবং সিরিয়ার অন্য আইয়ুবীয় আমিরদের কেউ তাকে সাহায্য করতে আগ্রহী ছিল না, তাই তাকে মিশরে ফিরে যেতে হয়েছিল, যেখানে তাকে কামিল একটি সম্পত্তি দিয়েছিলেন। হামার সিংহাসনের জন্য দুই প্রতিযোগী তখন দুই প্রধান খেলোয়াড়ের সাথে একত্রিত হয়েছিল। যাদের প্রতিদ্বন্দ্বিতা আইয়ুবীয়দের রাজনৈতিক বিশ্বকে বিভক্ত করেছিল-দামেস্কের মুয়াযযাম এবং মিশরের কামিল। হামার সঠিক উত্তরাধিকারী, মুযাফফর, কামিলের সমর্থন পেয়েছিলেন এবং কিলিজ আর্সলান সুরক্ষার জন্য মুয়াযযামের দিকে তাকিয়ে ছিলেন। কিলিজ আর্সলান তার সমর্থকদের বিরক্ত করেন, যখন তিনি তৃতীয় শীর্ষস্থানীয় আইয়ুবীয় আমির আশরাফকে কাছে সমর্থন প্রদান করেন এবং মুয়াযযামকে প্রতিশ্রুত চল্লিশ হাজার দিরহাম দিতে ব্যর্থ হন।
তাই মুয়াযযাম হামা দখলের জন্য অভিযানে নামেন। কিলিজ আর্সলান শিকারে বেরিয়েছিলেন, কিন্তু দ্রুত শহরে ফিরে এসে আক্রমণকারীদের বিরুদ্ধে তা ধরে রাখতে সক্ষম হন। একটি দীর্ঘ অবরোধ শুরু করার পরিবর্তে মুয়াজ্জাম সালামিয়াহ এবং মাআররাত নুমান শহরগুলো দখলে নিয়েছিলেন। ১২২৩ সালের জানুয়ারী মাসে (জিলহজ ৬১৯) তিনি হামাতে তার আক্রমণ নতুন করে করেন। যাইহোক, দামেস্কের আমির হামাকে গ্রহণ করার এবং সিরিয়া জুড়ে প্রভাবশালী হওয়ার সম্ভাবনা আশরাফ এবং কামিল উভয়কেই মুআজ্জামকে প্রত্যাহার করার এবং হামাকে অস্পৃশ্য রেখে দেওয়ার দাবিতে ঐক্যবদ্ধ হতে প্ররোচিত করেছিল। পরবর্তী আলোচনায়, মুআজ্জামকে তার দখলকৃত সমস্ত অঞ্চল ফিরিয়ে দিতে হয়েছিল এবং কিলিজ আর্সলানকে হামার নিয়ন্ত্রণে ছেড়ে দেওয়া হয়েছিল। তবে তিনি সালামিয়াহ শহরটিকে তার ভাই মুজাফফরের হাতে ফিরিয়ে দিতে বাধ্য ছিলেন।
পদচ্যুতি ও মৃত্যু
পাঁচ বছর পর, ১২২৮ সালের নভেম্বরে (জিলহজ ৬২৫), কামিল এবং আশরাফের মধ্যে গাজার কাছে তেল আজ্জুলে আরেকটি আলোচনা হয়েছিল যখন তারা আইয়ুবীয়দের মধ্যে তাদের মধ্যে ক্ষমতার ভারসাম্য বজায় রাখতে চেয়েছিল। রাজত্ব ফলাফল ছিল অঞ্চলের পুনঃবন্টন সংক্রান্ত একটি ব্যাপক চুক্তি। কামিলের সমর্থক মুযাফফরকে বারিন এবং মাআররাতুন নুমানসহ হামাতে পুনরুদ্ধার করা হয়েছিল। সালামিয়াকে হামা অঞ্চ থেকে বিচ্ছিন্ন করে হিমসের মুজাহিদকে দেওয়া হয়েছিল।
ভালেরি জিস্কার দেস্তাঁ
ভালেরি মারি র‍্যনে জর্জ জিস্কার দেস্তাঁ (জন্ম ২ ফেব্রুয়ারি ১৯২৬–২ ডিসেম্বর ২০২০) একজন জ্যেষ্ঠ ফরাসি রাজনীতিবিদ যিনি ফ্রান্সের রাষ্ট্রপতি হিসেবে ১৯৭৪ থেকে ১৯৮১ সাল পর্যন্ত দায়িত্ব পালন করেছিলেন।
জিস্কার দেস্তাঁ বিভিন্ন সামাজিক প্রশ্নে (যেমন বিবাহবিচ্ছেদ, জন্মনিয়ন্ত্রণ, গর্ভপাত, ইত্যাদি) উদারপন্থা অবলম্বন করেন। তিনি ফ্রান্সের আধুনিকায়নের জন্য জোর প্রচেষ্টা চালান। তার শাসনামলে উচ্চগতির রেলগাড়ি "তেজেভে" (TGV; Train à Grande Vitesse ত্রাঁ আ গ্রঁত ভিতেস) নির্মাণের কাজ শুরু হয়। তিনি পারমাণবিক শক্তিকে ফ্রান্সের শক্তির মূল উৎস হিসেবে প্রতিষ্ঠা করেন। কিন্তু ১৯৭৩ সালে একটি শক্তি সংকট ঘটে, যা ফ্রান্সের ২য় বিশ্বযুদ্ধ-পরবর্তী ৩০ বছরের উন্নয়নের ধারা ব্যহত করে ও অর্থনৈতিক মন্দার জন্ম দেয়, এবং যার কারণে জিস্কার দেস্তার জনপ্রিয়তা হ্রাস পায়। জিস্কার দেস্তাঁ রাজনৈতিক ক্ষেত্রের ডান ও বাম -- দুই পার্শ্ব থেকেই রাজনৈতিক বিরোধিতার সম্মুখীন হন। একদিকে ছিল ফ্রঁসোয়া মিতেরঁ-র অধীনে নব্য একীভূত বামদলগুলি এবং অন্যদিকে ডানপন্থী জাক শিরাকের উত্থান ঘটে, যিনি শার্ল দ্য গোলের নীতি পুনরায় প্রয়োগের অনুসারী ছিলেন। ভালেরি জিস্কার দেস্তাঁ ১৯৮১ সালে ফ্রান্সের রাষ্ট্রপতি নির্বাচনের পূর্বে অনুষ্ঠিত জনমত জরিপে উচ্চ সমর্থন লাভ করলেও নির্বাচনের ২য় রাউন্ডে গিয়ে ফ্রঁসোয়া মিতেরঁ-র কাছে পরাজিত হন।
ধুলাসার ইউনিয়ন
ধুলাসার বাংলাদেশের পটুয়াখালী জেলার অন্তর্গত কলাপাড়া উপজেলার একটি ইউনিয়ন।
আয়তন
ধুলাসার ইউনিয়নের আয়তন ১২,৭১৩ একর।
প্রশাসনিক কাঠামো
ধুলাসার ইউনিয়ন কলাপাড়া উপজেলার আওতাধীন ৯নং ইউনিয়ন পরিষদ। এ ইউনিয়নের প্রশাসনিক কার্যক্রম মহিপুর থানার আওতাধীন। এটি জাতীয় সংসদের ১১৪নং নির্বাচনী এলাকা পটুয়াখালী-৪ এর অংশ। এটি ৫টি মৌজায় বিভক্ত। এ ইউনিয়নের গ্রামগুলো হল:
জনসংখ্যার উপাত্ত
২০১১ সালের আদমশুমারি অনুযায়ী ধুলাসার ইউনিয়নের মোট জনসংখ্যা ১৮,২৪৩ জন। এর মধ্যে পুরুষ ৯,১৮৯ জন এবং মহিলা ৯,০৫৪ জন। মোট পরিবার ৩,৯৭৪টি।
শিক্ষা
২০১১ সালের আদমশুমারি অনুযায়ী ধুলাসার ইউনিয়নের সাক্ষরতার হার ৩৮.৯%। এ ইউনিয়নে ৭টি সরকারি প্রাথমিক বিদ্যালয়, ১টি কলেজ ও ২টি মাদ্রাসা রয়েছে।
আবদুল জব্বার খান (বীর প্রতীক)
আবদুল জব্বার খান (জন্ম: অজানা - মৃত্যু: ১৯৯৮) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।
জন্ম ও শিক্ষাজীবন
আবদুল জব্বার খানের জন্ম শরীয়তপুর জেলার নড়িয়া উপজেলার আনাখন্ড সরদারবাড়ি গ্রামে। তার বাবার নাম ওয়াছিউদ্দীন খান এবং মায়ের নাম কিরণ নেছা। তার স্ত্রীর নাম লুৎফন নেছা। তার দুই ছেলে ও এক মেয়ে।
কর্মজীবন
পাকিস্তানি সেনাবাহিনীর দ্বিতীয় ইস্ট বেঙ্গল রেজিমেন্টে চাকরি করতেন আবদুল জব্বার খান। মুক্তিযুদ্ধ শুরু হলে যুদ্ধে যোগ দেন তিনি। প্রতিরোধযুদ্ধ শেষে প্রথমে ৩ নম্বর সেক্টরে, পরে ‘এস’ ফোর্সের অধীনে যুদ্ধ করেন। মাধবপুর, মুকুন্দপুরসহ বিলোনিয়ার যুদ্ধ আবদুল জব্বার খানের অংশগ্রহণ করা উল্লেখযোগ্য যুদ্ধ।
মুক্তিযুদ্ধে ভূমিকা
১৯৭১ সালের নভেম্বর মাসের প্রথমার্ধে ফেনী জেলার অন্তর্গত পরশুরাম উপজেলা এবং ছাগলনাইয়া উপজেলা নিয়ে গঠিত বিলোনিয়ায় পাকিস্তান সেনাবাহিনীর দল আবদুল জব্বার খানদের প্রতিরক্ষা অবস্থানে বারবার ঝটিকা আক্রমণ চালাতে থাকলো। সাহসিকতার সঙ্গে মুক্তিযোদ্ধারা সেই আক্রমণ প্রতিবারই প্রতিহত করতে থাকলেন। যুদ্ধ চলতে থাকল। পরদিন শুরু হলো তাদের ওপর বিমান থেকে আক্রমণ। এই আক্রমণেও তারা বিচলিত হলেন না। বীরত্বের সঙ্গে যুদ্ধ করতে থাকলেন। পাকিস্তান সেনাবাহিনীর সব প্রচেষ্টা ব্যর্থ হলো। ১৬ মাইল লম্বা ও ছয় মাইল প্রশস্ত এই এলাকার একদিকে ভারতের ভূখণ্ড। উপদ্বীপের মতো দেখতে এই এলাকা লম্বাভাবে ভারতের ভেতরে প্রবেশ করেছে। মুহুরী নদী বিলোনিয়ার ভেতর দিয়ে উত্তর-দক্ষিণে প্রবাহিত। ১৯৭১ সালে বিলোনিয়া এলাকায় ছিল পাকিস্তানি সেনাবাহিনীর বেশ কয়েকটি শক্ত প্রতিরক্ষা অবস্থান। সেখানে নিয়োজিত ছিল তাদের ১৫ বালুচ রেজিমেন্টের পূর্ণাঙ্গ ব্যাটালিয়ন। আরও ছিল ইস্ট পাকিস্তান সিভিল আমর্ড ফোর্স, পাকিস্তানি পুলিশ ও স্থানীয় রাজাকার। মুক্তিযুদ্ধ শুরু হওয়ার পর বিলোনিয়া এলাকা ২২ জুন পর্যন্ত মুক্তিবাহিনীর দখলে ছিল। এরপর ওই এলাকা পাকিস্তানিদের দখলে চলে যায়। মুক্তিযুদ্ধের চূড়ান্ত পর্যায়ে বিলোনিয়া মুক্ত করার জন্য মুক্তিবাহিনীর কয়েকটি দল বিলোনিয়ার তিন দিকে অবস্থান নেয়। ২ নভেম্বর আক্রমণের তারিখ নির্ধারন করা হয়। ৩১ অক্টোবর থেকে সেখানে মুষলধারে বৃষ্টি হচ্ছিল। এর মধ্যেই মুক্তিযোদ্ধারা বিলোনিয়ার তিন দিকে অবস্থান নেন। বৃষ্টির জন্য আক্রমণের তারিখ পিছিয়ে দেওয়া হয়। পাকিস্তানি সেনারা ৩ নভেম্বর ভোর পর্যন্ত মুক্তিযোদ্ধাদের উপস্থিতি টের পায়নি। পরে উপস্থিতি টের পেয়ে তারা মুক্তিযোদ্ধাদের ওপর একযোগে আক্রমণ শুরু করে। আবদুল জব্বার খানদের দল ছিল সালিয়াতে। তিনি ছিলেন নিয়মিত মুক্তিবাহিনীর দ্বিতীয় ইস্ট বেঙ্গল রেজিমেন্টের আলফা কোম্পানিতে। বিলোনিয়া আক্রমণে দুই নম্বর সেক্টরের রাজনগর সাবসেক্টরের মুক্তিযোদ্ধাদের সঙ্গে ‘কে’ ফোর্সের অধীন ১০ ইস্ট বেঙ্গল রেজিমেন্টসহ ‘এস’ ফোর্সের দ্বিতীয় ইস্টবেঙ্গল রেজিমেন্টের একাংশ এবং এক নম্বর সেক্টরের মুক্তিযোদ্ধারাও অংশ নেন। মুক্তিযোদ্ধারা বিলোনিয়ার উত্তরাংশে চন্দনা, সালিয়া ও গুতুমা অক্ষরেখা পর্যন্ত পাকিস্তান সেনাবাহিনীর পালিয়ে যাওয়ার পথ রুদ্ধ করে দেন। পরিকল্পনা অনুযায়ী, আবদুল জব্বার খানদের দল মুহুরী নদীর পূর্ব তীরে ধনীকুণ্ড এলাকা দিয়ে বিলোনিয়ায় প্রবেশ করে পূর্ব-দক্ষিণ ও পশ্চিমমুখী প্রতিরক্ষা গড়ে তোলে। মূল আক্রমণকারী দলের বাঁ দিক সুরক্ষিত রাখাই ছিল এর উদ্দেশ্য। চারদিক থেকে আক্রমণ শুরু হওয়ার পর হতভম্ব পাকিস্তানি সেনারা পালানোর চেষ্টা করতে থাকে। কিন্তু সব দিকেই মুক্তিযোদ্ধারা থাকায় তাদের সে প্রচেষ্টা ব্যর্থ হয়। ফাঁদে আটকে পড়া পাকিস্তানি সেনাদের উদ্ধারে পাকিস্তান বিমানবাহিনীর চারটি এফ-৮৬ ‘স্যাবর’ জঙ্গিবিমান মুক্তিযোদ্ধাদের অবস্থানে আক্রমণ চালায়। আবদুল জব্বার খানদের দলের মুক্তিযোদ্ধারা নিজ নিজ অবস্থানে থেকে সাহস ও বিক্রমের সঙ্গে যুদ্ধ করে যান। তাদের ভারী মেশিনগান পাকিস্তানি বিমান হামলায় সম্পূর্ণরূপে নষ্ট হয়ে যায়। শহীদ ও আহত হন বেশ কয়েকজন মুক্তিযোদ্ধা। আবদুল জব্বার খান নিজেও সেদিন গুলিতে আহত হন। রক্তক্ষয়ী যুদ্ধের পর ৭ নভেম্বর বিলোনিয়া মুক্ত হয়।
মিয়া খলিফা
মিয়া খলিফা (ميا خليفة, জন্মঃ ফেব্রুয়ারি ১০, ১৯৯৩), এছাড়াও মিয়া ক্যালিস্টা নামেও পরিচিত, একজন লেবানিয়-মার্কিন ইন্টারনেট সেলিব্রিটি, ওয়েবক্যাম মডেল এবং প্রাপ্তবয়স্ক মডেল, যিনি ২০১৪ থেকে ২০১৯ সাল পর্যন্ত পর্নোগ্রাফিক অভিনেত্রী হিসেবে সংক্ষিপ্ত কর্মজীবনের জন্য পরিচিত।
বৈরুতে জন্ম নিয়ে খলিফা ২০০০ সালে মার্কিন যুক্তরাষ্ট্রে স্থানান্তরিত হন। অক্টোবর ২০১৪ সালে তিনি পর্নোগ্রাফি চলচ্চিত্রে অভিনয় শুরু করেন এবং ডিসেম্বরে পর্নহাব ওয়েবসাইট তালিকায় শীর্ষ স্থানে অবস্থান নেন। তার পেশা নির্বাচন মধ্যপ্রাচ্যে বিতর্কের বিষয় হয়েছিল, বিশেষ করে একটি ভিডিও, যেখানে তিনি ইসলামিক হিজাব পরিহিত অবস্থায় যৌনকর্ম সঞ্চালন করেছিলেন। যদিও এর প্রায় তিন মাস পরই তিনি পর্ন শিল্প থেকে অবসর নেন। বর্তমানে তিনি ক্রীড়া ভাষ্যকার হিসেবে কাজ করছেন।
প্রাথমিক জীবন
খলিফা ১০ ফেব্রুয়ারি ১৯৯৩ সালে লেবাননের বৈরুতে জন্ম নেন। পরবর্তীতে দশ বছর বয়সে, দক্ষিণ লেবাননের দ্বন্দ্বের জেরে জানুয়ারি ২০০১ সালে পরিবারের সাথে মার্কিন যুক্তরাষ্ট্রে স্থানান্তরিত হন। তার পরিবার ছিল ক্যাথলিক এবং তিনি সেই ধর্মের অধীনে "অত্যন্ত রক্ষণশীল" পরিবারে বেড়ে উঠলেও পরবর্তীতে তার অনুশীলন করেন নি।
ম্যাসানুনটেন মিলিটারি একাডেমিতে খণ্ডকালীন পড়াশোনার পর খলিফা কলেজে পড়ার জন্য টেক্সাসে চলে আসেন। এর কয়েক বছর পর ইউনিভার্সিটি অব টেক্সাস অ্যাট এল পাসো থেকে ইতিহাস বিষয়ে বিএ ডিগ্রি নেন তিনি।
পর্নোগ্রাফি পেশা
কলেজে অধ্যয়নের সময় খলিফা বারটেন্ডার হিসাবে কাজ করতেন এবং কিছু মডেলিংয়ের কাজও করেছিলেন। তিনি ডিল অ্যান্ড নো ডিল-এর মতোন স্থানীয় স্পেনীয় ভাষার টেলিভিশন গেম শোতে "ব্রিফকেস গার্ল" হিসাবে অভিনয় করেছিলেন। স্নাতক শেষ করার পরে, তিনি মিয়ামিতে চলে আসেন এবং নগ্ন মডেলিংয়ে কাজ করার জন্য তটস্থ ছিলেন।
২০১৪ সালের অক্টোবরে, খলিফা পর্ণোগ্রাফি চলচ্চিত্র শিল্পে প্রবেশ করেন। মিয়ামিতে হেটে বেড়ানোর সময় তাকে জিজ্ঞেস করা হয় যে, তিনি পর্নোচলচ্চিত্রে কাজ করতে আগ্রহী কি না। হিজাব পরিহিত অবস্থায় থ্রিসামকালীন একটি ব্যাংব্রোস দৃশ্যে অভিনয়ের কারণে তিনি ব্যাপকভাবে দৃষ্টি আকর্ষণ করেছিলেন। এই দৃশ্যটি খলিফাকে তাৎক্ষণিক জনপ্রিয়তার পাশাপাশি লেখক এবং ধর্মীয় ব্যক্তিত্বদের সমালোচনার মুখোমুখি এনেছিল। দৃশ্যটির প্রযোজক বলেছিলেন, "আমরা [খলিফার জাতিগোষ্ঠীত্ত্ব] সুযোগের সদব্যবহার করার চেষ্টা করছিলাম না। আমরা এটি অভিষঙ্গ করতে চেয়েছিলাম। যদিও এর নেতিবাচকতা কেউ কল্পনাও করতে পারেনি।" এক্সহ্যামস্টারের বিপণনের উপ-সভাপতি অ্যালেক্স হকিন্স বলেছিলেন, "আরব বিশ্বে যে ক্ষোভের সৃষ্টি হয়েছিল তা কিছুটা 'স্ট্রাইস্যান্ড এফেক্ট' হয়ে দাঁড়িয়েছিল। হঠাৎ, সবাই খলিফার সার্চ করছিল। তাকে সেন্সরের প্রচেষ্টা তাকে আরো সর্বব্যাপী পরিচিত করে তুলেছিল।" ২০১৫ সালের হিসেবে, ১.৫ মিলিয়নেরও অধিক দর্শকসংখ্যার পাশাপাশি, ২২ বছর বয়সী খলিফা প্রাপ্তবয়স্ক ভিডিও শেয়ারিং ওয়েবসাইট পর্নহাবের সর্বাধিক অনুসন্ধানকৃত মডেল হিসেবে উন্নীত হন। সে বছর ২৮ ডিসেম্বরে পর্নহাব তাদের ওয়েবসাইটে নাম্বার ১ স্থানে খলিফার নাম প্রকাশ করে বহুদর্শী লিসা অ্যানের পরিবর্তে।
তার এ খ্যাতি মধ্যপ্রাচ্যের রক্ষণশীল জনমনে কঠোর সমালোচনার অবতারণা করে, যেখানে তার পেশাজীবন লজ্জাকর ও কলঙ্কময় বলে মনে করা হয় এবং যে কারণে নিজ দেশেও খলিফার সম্মানহানি ঘটে। পর্নহাবে শীর্ষস্থান অধিকারের পরপর তিনি অনলাইন মৃত্যুর হুমকি পান, যার মধ্যে ইসলামিক স্টেট অব ইরাক অ্যান্ড দ্য লেভান্টের একটি হস্তনির্মিত ছবিতে তাকে শিরচ্ছেদের জন্য প্রস্তুত করা হচ্ছে এমন দেখানো হয়। একটি সতর্কবার্তায় তাকে নরকে যেতে হবে বলেও দাবী জানাো হয়, যার জবাবে তিনি বলেন, "আমি সম্প্রতি একটু চিন্তিত"। লেবানিয় সংবাদপত্র খলিফার সমালোচনামূলক নিবন্ধও ছাপা হয়, যা তিনি সে দেশের অন্যান্য ঘটনাগুলির তুলনায় তুচ্ছ বলে মনে করেন।
দ্য ওয়াশিংটন পোস্টের এক সাক্ষাৎকারে, খলিফা বলেন বিতর্কিত দৃশ্যটি ছিল বিদ্রুপাত্মক এবং এটি সেভাবেই গ্রহণ করা উচিত, এবং হলিউড চলচ্চিত্র যে কোনো পর্নোগ্রাফির তুলনায় অনেক বেশি নেতিবাচক ভাবে ইসলামকে চিত্রিত করা হয়ে থাকে বলে দাবি করেন। যারা সর্বজনীনভাবে খলিফার প্রাপ্তবয়স্ক পরিবেশনকারী হয়ে উঠার সিদ্ধান্তে সমর্থন জানাতে মুখ খোলেন তাদের মধ্যে ছিলেন ব্রিটিশ-লেবানিয় লেখক নাসরি আতাল্লাহ, যিনি বিবৃতি দেন, "এই নৈতিক আবেগ... দুটি কারণের জন্য ভুল। প্রথম এবং সর্বাগ্রে, একজন নারী হিসেবে, তিনি তার শরীরের সঙ্গে যে কোনো কিছু করার অধিকার রাখেন। একজন সংবেদনশীল মানুষ হিসাবে, যিনি বিশ্ব জুড়ে অর্ধেক বাস করে, তিনি তার নিজের জীবনের দায়িত্বে রয়েছেন এবং যে দেশে তিনি জন্মগ্রহণ করেছেন সেখান থেকে একেবারে কিছুই পান নি তিনি" নিজের বিতর্ক সম্পর্ক খলিফা মন্তব্য করেছিলেন: "লেবাননে নারীদের অধিকারকে গুরুত্বের সাথে নেওয়া অনেক দূরের ব্যপার যেখানে একজন লেবানিয়-মার্কিন পর্ন তারকা বাস করতে পারে না। একসময় আমি মধ্যপ্রাচ্যের সর্বাধিক পশ্চিমা দেশ হিসাবে কীভাবে মানুষকে গর্বিত করেছিলাম তা এখন ধ্বংসাত্মকভাবে সেকেলে ও নিপীড়িত হিসাবে দেখি।" তাছাড়াও তিনি বলেন, তার পেশা নির্বাচনের কারণে তার বাবা তার সাথে কথা বলা বন্ধ করে দিয়েছেন।
পর্ণহাব থেকে প্রাপ্ত উপাত্ত অনুযায়ী, ২০১৫ সালের ৩-৪ জানুয়ারি, মিয়া খলিফার অনুসন্ধানকারীর সংখ্যা পাঁচ দফা উন্নীত হয়। যার এক চতুর্থাংশ অনুসন্ধানকারী ছিলেন লেবানন থেকে, মূল অনুসন্ধানকারী ছিল মধ্যপ্রাচ্যের সিরিয়া এবং জর্দানের কাছাকাছি অঞ্চল থেকে। হিজাব সম্পর্কিত বিতর্কের কারণে, জুলাই ২০১৬ সালে, তিনি ব্রিটিশ পুরুষ ম্যগাজিন লোডেড কর্তৃক তাদের "দা ওয়ার্ল্ড'স টেন মোস্ট নটোরিয়াস পর্ন স্টার্স" তালিকায় পঞ্চম স্থানে অবস্থান নেন। আলমাজা, নামে লেবানিয় ব্রিউয়ারি, খালিফার স্বাক্ষরযুক্ত গ্লাসের পাশে তাদের বিয়ারের বোতল দেখিয়ে একটি বিজ্ঞাপন চালিয়েছিল, এই স্লোগান সহ: "আমাদের উভয়কেই ১৮+ রেট দেওয়া হয়েছে।" ২০১৫ সালের জানুয়ারিতে পপ ব্যান্ড টাইমফ্লাইস তাকে শ্রদ্ধা জানাতে "মিয়া খলিফা" শিরোনামের একটি গান প্রকাশ করে।
২০১৫ সালের জানুয়ারিতে, খলিফা প্রতি মাসে একাধিক চলচ্চিত্রে অভিনয়ের জন্য ব্যাং ব্র্রসের মূল কোম্পানির সাথে দীর্ঘমেয়াদী চুক্তি স্বাক্ষর করেছেন। যদিও, দুই সপ্তাহ পরে, তিনি মত পরিবর্তন করে এই চুক্তি ত্যাগ করেন। বিশ্বব্যাপী তার প্রতি নেতিবাচক মনোভাব তাকে এই শিল্প ত্যাগ করতে প্ররোচিত করেছিল: ""এটি আমার জন্য দৃষ্টি-উন্মোচন ছিল। আমি এর কোনটিই চাই না, এটি ইতিবাচক বা নেতিবাচক হোক— যদিও এগুলির সবই নেতিবাচক ছিল। আমার বন্ধুবান্ধব ও পরিবার এবং সম্পর্ক কীভাবে ভুগছে সে সম্পর্কে আমি এ নিয়ে খুব বেশি ভাবিনি।"
২০১৬ সালের জুলাইয়ে, দ্য ওয়াশিংটন পোস্টের এক সাক্ষাৎকারে, খলিফা জানায় যে তিনি কেবল তিন মাসের জন্য পর্নোগ্রাফিতে অভিনয় করেছিলেন এবং এক বছরের আগেই "স্বাভাবিক কাজে" যুক্ত হতে পর্নশিল্প ছেড়ে দিয়েছিলেন। তিনি বলেন, "এটা আমার বিদ্রোহী পর্যায় ছিল বলে মনে করি। এটা সত্যিই আমার জন্য ছিল না। আমি ধীরে-ধীরে নিজেকে এর থেকে দূরত্ব বজায় রাখতে চেষ্টা করি।" ২০১৬ সালের মে মাসের হিসাবে, খলিফা একজন ওয়েবক্যাম মডেল হিসেবে কাজ করছেন।
২০১৭ সালের জানুয়ারিতে, এক্সহ্যামস্টার প্রতিবেদন করেছে যে খলিফা ২০১৬ সালের সর্বাধিক অনুসন্ধানকৃত প্রাপ্তবয়স্ক অভিনেত্রী ছিলেন। ২০১৮ সালে, পর্ন শিল্প ছাড়ার তিন বছর পরেও তিনি পর্নহাবের তালিকায় দ্বিতীয় স্থানে ছিলেন। ২০১৯ সালের আগস্টে, তিনি প্রকাশ করেছিলেন যে তিনি কেবল পর্ন শিল্পে কাজ করে US$12,000 ডলার উপার্জন করেছিলেন, এবং পর্নহাব বা অন্য কোনও সাইট থেকে তিনি কখনই বাড়তি আয় গ্রহণ করেন নি।
পর্নোগ্রাফি-পরবর্তী কর্মজীবন
পর্নোগ্রাফি কর্মজীবন থেকে অব্যাহতি নেবার পর, খলিফা মিয়ামিতে প্যারালিগাল এবং বুককিপার হিসাবে কাজ করেন। একজন সামাজিক মাধ্যম ব্যক্তিত্ব হিসাবে তিনি নিজেকে প্রকাশ করেন, পাশাপাশি ওয়েবক্যাম মডেল এবং ক্রীড়া ভাষ্যকার হিসাবে কর্মজীবন শুরু করেন। তিনি একটি ইউটিউব চ্যানেল পরিচালনা করেন; টুইচ লাইভ স্ট্রিমস এবং ওয়েবক্যাম মডেল হিসাবে পরিবেশন করেন। সদস্যতা ওয়েবসাইট প্যাট্রিয়নে আলোকচিত্র গ্রহণ, পণ্যদ্রব্য এবং একচেটিয়া সামগ্রীতে প্রবেশাধিকার বিক্রি করেন; এবং সামাজিক মাধ্যম ওয়েবসাইট ফাইন্ড্রোতে সুব্যক্ত আলোকচিত্র গ্রহণ এবং ভিডিও বিক্রয়ে নিয়োজিত হন। তিনি এবং গিলবার্ট অ্যারেনাস কমপ্লেক্স নিউজের ইউটিউব চ্যানেলের ২০১৭ সালের অক্টোবর থেকে ২০১৮ সালের ফেব্রুয়ারি পর্যন্ত দৈনিক ক্রীড়া অনুষ্ঠান আউট অব বাউন্ডস সঞ্চালনের দ্বায়িত্বে ছিলেন।
২০১২ সালের বিবিসির হার্ডটকের এক সাক্ষাৎকারে খলিফা পর্ন শিল্প এবং এর গোপনীয়তার ক্ষতির বিরুদ্ধে বক্তব্য রেখেছিলেন।
ইন্টারনেট মিম
নভেম্বর ২০১৬ সালে, একটি অনলাইন আবেদনে খলিফাকে রাষ্ট্রপতি-নির্বাচিত ডোনাল্ড ট্রাম্প সৌদি আরবের পরবর্তী মার্কিন রাষ্ট্রদূত হিসাবে নিয়োগের আহ্বান জানিয়েছিল।
২০১৮ সালে, একজন ব্যবহারকারী দ্বারা খালিফার ছদ্মবেশে পোস্ট করা একটি জাল টুইটের প্রতিক্রিয়া হিসাবে, মিউজিকাল জুটি আইলভফ্রাইডে "মিয়া খলিফা" নামে একটি বিচ্ছিন্ন ট্র্যাক প্রকাশ করেছে। "হিট অর মিস" স্নিপেটটি টিকটক অ্যাপে জনপ্রিয়তা অর্জনের পরে গানটি একটি ইন্টারনেট মিমে পরিণত হয়েছিল। এটি পশ্চিমা বিশ্বের সর্বাধিক পরিচিত ভাইরাল টিকটক মিম যা প্রায় চার মিলিয়ন টিকটক ভিডিওতে ব্যবহৃত হয়েছে।
ব্যক্তিগত জীবন
আঠারো বছর বয়সে, ২০১১ সালের ফ্রেব্রুয়ারিতে খলিফা তার বিদ্যালয়ের প্রেমিককে বিয়ে করেন, যিনি একজন মার্কিন নাগরিক। ২০১৪ সালে তাদের সম্পক বিচ্ছেদ ঘটে এবং ২০১৬ সালে বিবাহবিচ্ছেদ।
পর্নোগ্রাফি পেশা শুরু করার সময় খলিফা ফ্লোরিডার মিয়ামিতে বসবাস করতেন এবং পরে টেক্সাসে চলে আসেন। তিনি ফ্লোরিডা স্টেট সেমিনোলস ফুটবলের ভক্ত এবং সামাজিক যোগাযোগের মাধ্যমে ফ্লোরিডা অঙ্গরাজ্যে স্থানান্তরিত করার জন্য ওহাইও অঙ্গরাজ্যে কোয়ার্টারব্যাক ব্র্যাকসটন মিলারকে নিয়োগের চেষ্টা করেছিলেন। পর্নোগ্রাফি কর্মজীবনের ইতি টানার পরে, তিনি ওয়াশিংটন, ডি.সি. অঞ্চল, ওয়াশিংটন রেডস্কিন্স, ওয়াশিংটন উইজার্ডস এবং ন্যাশনাল হকি লীগের ওয়াশিংটন ক্যাপিটাল সহ পেশাদার ক্রীড়া দলগুলিকে সমর্থন করার জন্য তার সামাজিক মাধ্যম টুইটারে ২.৩ মিলিয়ন এবং ইনস্টাগ্রামে ১১ মিলিয়নের অধিক অনুগামীর সৃষ্টি হয় যার মধ্যে তার প্রিয় খেলোয়াড় হলেন আন্দ্রে বুরাভস্কি। দ্য ওয়াশিংটন পোস্টের ড্যান স্টাইনবার্গ পর্যবেক্ষণ করেছেন যে কর্মজীবন পরিবর্তন হওয়া সত্ত্বেও, খালিফার সামাজিক যোগাযোগ মাধ্যমগুলি "বেন বার্নানককে বলে," তার চেয়ে এখনও কিছুটা বেশি ঝুঁকিপূর্ণ ছিল।"
খলিফার শরীরে লেবাননের জাতীয় সঙ্গীতের প্রথম লাইন এবং লেবানিয় ফোর্সেস ক্রুশের উল্কি রয়েছে। ২০১২ সালে লেবাননে বোমা হামলার পরে তিনি একটি চিঠি পেয়েছিলেন, যেখানে বলা হয়েছিল যে "আমার বাবার রাজনৈতিক মতামতের সাথে একাত্মতা প্রদর্শন।" দুটি উল্কি তার প্রতিবাদকারীদের তদন্তের আওতায় এসেছিল।
খলিফা ওয়েস্ট হ্যাম ইউনাইটেডের ইংলিশ প্রিমিয়ার লিগ ক্লাবের সমর্থক। ২০১৯ সালের জানুয়ারি মাসে লন্ডন স্টেডিয়ামে ওয়েস্ট হ্যাম এবং আর্সেনালের মধ্যেকার একটি প্রিমিয়ার লীগ চলাকালীন, ডাইভিংয়ের জন্য আর্সেনাল মধ্যমাঠের খেলোয়াড়, ম্যাটিও গুয়েনডোজির প্রতি খলিফার মৌখিক অপব্যবহার সামাজিক মাধ্যমের প্ল্যাটফর্মগুলিতে ব্যপক আলোচনার সৃষ্টি করেছিল।
২০১৯ সালের দিকে তিনি সুয়েডিয় রন্ধনশিল্পী রবার্ট স্যান্ডবার্গের সাথে প্রণয়ে আবদ্ধ হন। সে বছরের ১২ মার্চে তাদের বাগদান সম্পন্ন হয়। এরপর তাদের বিবাহের পরিকল্পনা থাকলেও, ২০১৯-২০ করোনাভাইরাস সংকটের কারণে খলিফা স্যান্ডবার্গের সাথে বিবাহ স্থগিত রাখেন।
বর্তমানে খলিফা লস অ্যানঞ্জেলেসে বাস করছেন।
বাওরিস ইউনিকালার
ব্ল্যাক পেইন্ট-ব্রাশ সুইফট(বৈজ্ঞানিক নাম: Baoris unicolor (Moore)) 'হেসপারিডি' (Hespaeriidae) বা স্কিপারস (Skippers) গোত্র ও হেসপারিনি (Hesperiinae) উপ-গোত্রের অন্তর্ভুক্ত প্রজাতি। ভারতএ এই প্রজাতির অধীনে কোন উপ-প্রজাতি তালিকাভুক্ত নেই।
মোহাম্মদ হাসান (ক্রিকেটার)
মোহাম্মদ হাসান (জন্ম ৪ অক্টোবর ১৯৯০) একজন পাকিস্তানি প্রথম-শ্রেণীর ক্রিকেটার যিনি সিন্ধু প্রদেশের হয়ে খেলেন। ২০১৮ সালের এপ্রিলে, তাকে ২০১৮ পাকিস্তান কাপের জন্য খাইবার পাখতুনখওয়ার দলে নাম ঘোষণা করা হয়েছিল।  মার্চ  ২০১৯ সালে, তাকে ২০১৯ পাকিস্তান কাপের জন্য সিন্ধুর দলে  সদস্য করা হয়েছিল।  ২০১৯  সালের সেপ্টেম্বরে, তাকে ২০১৯-২০ কায়েদ-ই-আজম ট্রফি টুর্নামেন্টের জন্য সিন্ধুর দলে  ডাক পেয়েছিলেন।
নগর (দেশীয় রাজ্য)
নগর (, রিয়াসাত নগর) পাকিস্তানের গিলগিত-বাল্টিস্তানের উত্তর অংশের একটি দেশীয় স্যালুট রাজ্য ছিল। ১৯৪৭ সালের আগস্ট পর্যন্ত এটি ব্রিটিশ ভারতের সাথে একটি সহায়ক জোটে ছিল। এটি দক্ষিণ ও পশ্চিমে গিলগিট এজেন্সি রাজ্য এবং উত্তর ও পূর্বে জেলা হুঞ্জার রাজ্যগুলোর সীমানা বেষ্টিত। ১৯৪৭ সালের নভেম্বর থেকে ১৯৭৪ সাল পর্যন্ত এটি পাকিস্তানের একটি রাজ্য ছিল।  রাজ্যের রাজধানী ছিল "নগর" শহর। পূর্বে নগর রাজ্যের অন্তর্ভুক্ত থাকা অঞ্চলটি  বর্তমানে উত্তর পাকিস্তানের নগর জেলার তিনটি তেহসিলে বিভক্ত।
ইতিহাস
চৌদ্দ শতকে প্রতিষ্ঠিত নগর রাজ্য ১৮৮৯ সাল থেকে ১৮৯৩ সাল পর্যন্ত ব্রিটিশদের পরিচালিত হুঞ্জা-নগর অভিযানের মাধ্যমে ব্রিটিশরা রাজ্যটির নিয়ন্ত্রণ না পাওয়া পর্যন্ত স্বায়ত্তশাসিত রাজত্ব ছিল। এটি ১৯৪৭ সাল অবধি গিলগিট এজেন্সির প্রশাসনের অধীনে একটি ঔপনিবেশিক দেশীয় রাজ্য ছিল।  তবে ১৮৬৮ সাল থেকে এটি কাশ্মীরের দ্বারা সরাসরি শাসিত না হওয়া সত্ত্বেও এটি জম্মু ও কাশ্মীরের মহারাজার একটি ভাসাল ছিল। নগরের শাসকগণকে জম্মু ও কাশ্মীরের মহারাজদের সবচেয়ে অনুগত ভাসলদের মধ্যে একজন বিবেচনা  করা হত। নগরের শাসকগণ ১৯৪৭ সাল পর্যন্ত তাদের দরবারে বার্ষিক কর প্রদান করতো। ব্রিটিশরা তাদেরকে ১৫-বন্দুকের বংশগত সালাম দিত।
১৯৪৭ সালের নভেম্বরে, নগর পাকিস্তান অধিরাজ্যে যোগদান করে। এর ফলে নগর রাজ্যের বাহ্যিক বিষয় এবং প্রতিরক্ষা বিষয়ক সব ক্ষমতা পাকিস্তানের হাতে চলে যায়। কিন্তু এর অভ্যন্তরীণ বিষয় নগর রাজ্যের স্ব-সরকার পরিচালনা করতো। ১৯৬৮ সালে উপত্যকার প্রথম শিক্ষিত রাজনীতিবিদ সৈয়দ ইয়াহিয়া শাহ নগরের মীরের কাছ থেকে নাগরিক অধিকার দাবি করেন। ১৯৭৪ সালে পাকিস্তান পিপলস পার্টির নেতৃত্বাধীন সরকার (জুলফিকার আলী ভুট্টোর অধীনে) নগরের মীরকে ক্ষমতা ত্যাগ করতে বাধ্য করে। ফলে অঞ্চলটি উত্তর অঞ্চলগুলোর সাথে একীভূত হয়ে যায়।
শাসক
এই রাজ্যটি মাগলুত রাজবংশের বংশগত শাসক দ্বারা শাসিত ছিল। নগরের শাসকদের উপাধি ছিল মীর। এর প্রাথমিক শাসকদের বিবরণ অনিশ্চিত; উপলভ্য প্রথম সুনির্দিষ্ট তারিখগুলি ১৮৩৯ সাল থেকে। ১৯৪৭ সালের নভেম্বরে, রাজ্যটি পাকিস্তানের অন্যতম দেশীয় রাজ্য হয়ে ওঠে। ১৯৭৪ সালে পাকিস্তানের প্রধানমন্ত্রী জুলফিকার আলী ভুট্টো কর্তৃক বিলুপ্ত হওয়ার আগে ব্রিগেডিয়ার মীর শওকত আলী খান রাষ্ট্রের সর্বশেষ শাসক ছিলেন।
জনউপাত্ত
নগর উপত্যকায় প্রায় ৯০,০০০ বাসিন্দা রয়েছে (একেআরএসপি আদমশুমারি, ২০০০)।
নগরে দুটি প্রধান নৃগোষ্ঠী রয়েছে - বুরুশস্কি-ভাষী এবং শিনা-ভাষী। একটি প্রাচীনতম বুরুশস্কি এখনও একটি হালকা আধুনিক উচ্চারণ সহ উপত্যকায় কথিত। তৃতীয় ভাষা বেদেস্কি এখনও চাল্ট নগরে কথ্য।
ধর্ম
নগরের জনসংখ্যার ঐতিহ্যগতভাবে শিয়া ইসনা আশারিয়া (জাফরিয়া বা বারো ইমাম পন্থী)। ২০০৫ সালের জানুয়ারিতে সাম্প্রদায়িক সহিংসতার পরে, তানজিম আহলে সুন্নাহ ওয়াল জামাআত সুন্নিদের প্রতিনিধিত্ব করে এবং শিয়াদের (জাফরিয়া) প্রতিনিধিত্বকারী কেন্দ্রীয় আঞ্জুমান-ই-ইমামিয়া এলাকায় শান্তি নিশ্চিত করতে ২০০৫ সালের ১৮ ফেব্রুয়ারি  উত্তরাঞ্চল আইন পরিষদ (এনএলসি) দ্বারা সজ্জিত ছয় দফা শান্তি চুক্তি স্বাক্ষর করেছে।
নগরের গ্রাম
নগরের শিনা-ভাষী (শিনাকি / শীনবার) গ্রাম গুলোর তালিকা:
নগরের বুরুশস্কি-ভাষী গ্রাম সমূহ:
নগরে দ্বিভাষিক উপত্যকার তালিকা:
নগর রাজ্যের গ্রামগুলোতে প্রধানত ধর্মীয় পণ্ডিত, শিক্ষাবিদ, ক্রীড়াবিদ, কারিগর এবং কারিগর মহিলা, কৃষক, শিকারী এবং জেলে, হস্তশিল্পি, খনিজক, রাখাল, দুঃসাহসিক কাজকারী, পর্বতারোহীরা বাস করে।
এ কে এম ফজলুল হক
এ কে এম ফজলুুল হক নামটি নিচের ব্যক্তিবর্গকে নির্দেশ করতে পারে: